Senarai anugerah dan pencalonan yang diterima oleh M. Nasir

Penyanyi, pemuzik dan komposer Malaysia, M. Nasir telah menerima pelbagai anugerah dan pencalonan atas sumbangannya terhadap industri muzik. Beliau menandatangani kontrak rakaman bersama PolyGram Records dan muncul bersama album studio solo pertamanya, *[[Untuk Pencinta Seni]]* pada 1979. Ia merupakan satu-satunya album yang dikreditkan di bawah nama pentas lamanya, Mohamed M.N. Beliau kemudian menubuhkan kumpulan Kembara bersama A. Ali dan S. Sahlan yang mana mereka menikmati kejayaan dalam tempoh singkat antara 1981 dan 1986. Selepas Kembara dibubarkan, M. Nasir menandatangani kontrak bersama Pacific Music Corporation (PMC) dan BMG Music dan muncul bersama album solo keduanya dan yang pertama bersama label itu, *[[S.O.L.O]]* yang mana beliau turut berkhidmat sebagai penerbit dan menjadi album pertamanya yang didaftarkan atas nama pentas terkini beliau. Single pertama album ini, "Mustika", dipilih sebagai finalis di Anugerah Juara Lagu ke-5 bagi kategori terbuka. Pada tahun 1992, beliau melancarkan album ketiganya, *[[Saudagar Mimpi]]* yang mempertaruhkan single "Apokalips".

*[[Canggung Mendonan]]* (1993), album keempat beliau, mempertaruhkan lagu "Mentera Semerah Padi, yang mana beliau memenangi Video Muzik Terbaik di Anugerah Video Malaysia 1994 dan Lagu Terbaik di Anugerah Industri Muzik ke-2. Beliau juga merakamkan lagu duet bersama Jamal Abdillah, "Ghazal Untuk Rabiah" untuk filem 1997 yang bertajuk sama. Lagu ini melayakkan beliau menerima pencalonan di Anugerah Industri Muzik ke-4 bagi kategori Lagu Terbaik dan memenangi kategori Etnik Kreatif di Anugerah Juara Lagu ke-12. Album kompilasi pertama beliau, *[[Terbaik M. Nasir]]*, dikeluarkan pada 1998, memuatkan koleksi lagu-lagu terbaik beliau dan dua rakaman baru, "Andalusia" dan "Kias Fansuri". "Andalusia" memenangi kategori Pop Rock di Anugerah Juara Lagu ke-14 manakala "Kias Fansuri" menerima pencalonan bagi kategori Lagu Terbaik di Anugerah Industri Muzik ke-6. Album solo kelimanya, *[[Srikandi Cintaku]]* (2000), memuatkan rakaman semula lagu-lagu ciptaan beliau yang sebelumnya pernah dipopularkan oleh artis-artis seperti Bloodshed, Hattan, Search, Roy, Alleycats dan beliau sendiri, melayakkan beliau menerima memenangi Persembahan Vokal Terbaik Di Dalam Album (Lelaki) di Anugerah Industri Muzik ke-7.

Album keenam M. Nasir, *[[Phoenix Bangkit]]*, yang dikeluarkan pada tahun 2001, telah menerima 8 pencalonan di Anugerah Industri Muzik ke-9 dan memenangi 4 daripadanya termasuk Album Terbaik dan Persembahan Vokal Lelaki Terbaik Di Dalam Album. Album ini turut memenangi Album Terbaik di Anugerah Planet Muzik 2002. *[[Sang Pencinta]]* (2006), album studio ketujuh beliau, didahului dengan single pertama, "Juwita... (Citra Terindah)", telah melayakkan beliau memenangi kategori Pop Rock di Anugerah Juara Lagu ke-21 dan Lagu Terbaik di Anugerah Industri Muzik ke-14. Beliau muncul sebagai penyanyi undangan untuk lagu "Mantera Beradu" oleh Malique, yang memenangi Lagu Hip Hop Terbaik di Anugerah Industri Muzik ke-16. Anugerah lain yang turut dimenanginya termasuk Anugerah Bintang Popular Berita Harian bagi kategori Penyanyi Lelaki Popular sebanyak 3 kali, Bintang Paling Popular pada 1994 dan Anugerah Pencapaian Sepanjang Hayat pada 2007. Beliau turut memenangi Anugerah MACP antara 1996 dan 2007 bagi kategori Komposer Terunggul dan antara 2010 dan 2023 bagi kategori Komposer Dengan Pendapatan Terbanyak, manakala syarikat rakamannya, Luncai Emas memenangi kategori Penerbit Tempatan Dengan Pendapatan Tertinggi sebanyak 4 kali. Beliau juga menerima pengiktirafan bagi kerjaya lakonan, yang mana beliau dicalonkan bagi kategori Pelakon Pembantu Lelaki Terbaik di Festival Filem Malaysia ke-13 menerusi filem *[[Merah (filem)|Merah]]* (1996) dan Pelakon Lelaki Terbaik di Festival Filem Malaysia ke-18 dan Anugerah Skrin 2005 menerusi filem *[[Puteri Gunung Ledang (filem 2004)|Puteri Gunung Ledang]]* (2004), namun tidak memenanginya. Selain anugerah kompetitif, M. Nasir juga menerima penghargaan lain termasuk darjah kebesaran Pahang yang membawa gelaran Dato' pada 2011 dan ijazah kehormat Doktor Falsafah daripada Universiti Utara Malaysia (UUM).

## Anugerah dan pencalonan

## Penghargaan lain

### Darjah kebesaran
*  :
**  Ahli Mangku Negara (A.M.N) - (1996) 
* :
**  Ahli Mahkota Pahang (A.M.P) - (2001)
**  Darjah Indera Mahkota Pahang Peringkat Kedua (D.I.M.P.) – **Dato**' (2011) 

### Ijazah kehormat
* :
** Ijazah Kehormat Doktor Falsafah (Pengurusan Industri Kreatif) dari Universiti Utara Malaysia (UUM) (2014) 

## Catatan

## Rujukan

## Pautan luar
*